Domain peringkat tinggi umum

gTLD kegunaan dirancang aero industri pengangkutan udara. asia syarikat, organisasi dan individu di kawasan Asia-Pasifik biz kegunaan perniagaan cat Bahasa Catalan/kebudayaan com organisasi komersil, tapi tidak terbatas coop koperasi edu institusi pendidikan lanjutan menengah info tapak web bermaklumat, tapi tidak terbatas int organisasi antarabangsa diasaskan perjanjian jobs tapak web berkaitan pekerjaan mobi penyediaan tapak web untuk alatan mudah alih museum muzium name keluarga dan individu net asalnya untuk infrastruktur rangkaian, sekarang tidak terbatas org asalnya untuk organisasi tidak jelas jatuh dalam gTLD lain, sekarang tidak terbatas pro profesion tertentu tel perkhidmatan melibatkan hubungan antara rangkaian telefon dan Internet travel ejen pelancongan, sistem penerbangan, pengurus hotel, biro pelancongan, dll.
Domain peringkat tinggi umum (gTLD) adalah salah satu kategori domain peringkat tinggi (TLD) diuruskan oleh Internet Assigned Numbers Authority (IANA) untuk kegunaan dalam Sistem Nama Domain Internet.

Secara keseluruhan, IANA ketika ini membezakan kumpulan domain peringkat tinggi berikut:
domain peringkat tinggi infrastruktur (arpa)
domain peringkat tinggi kod negara (ccTLD)
domain peringkat tinggi diantarabangsakan (IDN)
domain peringkat tinggi kod negara diantarabangsakan (ccIDN)
domain peringkat tinggi ujian
domain peringkat tinggi generik (gTLD)

 Domain peringkat tinggi baharu 
Terbaru pada 20 Jun 2011, lembaga ICANN mengundi untuk menamatkan kebanyakan sekatan terhadap akhiran domain peringkat tinggi generik (gTLD) yang dibenarkan daripada 22 domain sedia ada (seperti .com, .gov, .edu).New Internet Name Rule Opens Door to Huge Changes. Voice of America, 20 Jun 2011. Dicapai 23 Jun 2011 Internet minders OK vast expansion of domain names, Associated Press, 20 Jun 2011. Dicapai 23 Jun 2011 Syarikat dan pertubuhan boleh memilih pada dasarnya akhiran sembarangan untuk nama domain internet mereka. Penggunaan aksara bukan-Rumi (seperti Cyril, Arab, Cina) juga akan dibenarkan dalam gTLD. ICANN akan mula menerima permohonan gTLD baharu pada 12 Januari 2012. Harga awal untuk permohonan akhiran baharu ini ialah $185,000, dengan yuran tahunan $25,000. Dijangkakan banyak perbadanan akan memohon mendapat gTLD sendiri berdasarkan jenama. ICANN menjangkakan kelompok pertama gTLD ini akan mula beroperasi menjelang akhir 2012.Icann to allow any word as a domain, ZDNet, 20 Jun 2011. Dicapai 23 Jun 2011 Badan itu melihat peraturan baharu ini akan mengubah wajah internet dengan nyata sekali.Icann announces huge expansion of web domain names from 2012, The Guardian, 20 Jun 2011. Dicapai 23 Jun 2011

Penganalisis industri meramalkan 500–1000 gTLD baharu akan didaftarkan, kebanyakannya membayangkan nama syarikat dan produk, namun ada juga nama generik seperti .bank dan .sport. Menurut Theo Hnarakis, ketua eksekutif Melbourne IT, keputusan ICANN ini membolehkan perbadanan mengawal jenama mereka dengan lebih menyeluruh. Sebagai contoh, .apple atau .ipad akan membawa pelanggan terus ke keluaran berkaitan."

Empat senarai yang menjejak pemohon gTLD baharu termasuklah .Nxt, New TLDs.tv, Valideus, dan Registries.tel.

 Perkembangan Selepas Pusingan Pertama (2012–kini) 
Selepas pelaksanaan pusingan pertama gTLD baharu pada 2012, sebanyak 1,930 permohonan telah diterima, dan lebih 1,200 domain peringkat tinggi baharu telah berjaya dilancarkan, termasuk domain generik seperti .guru, .tech, dan domain jenama seperti .google dan .barclays. Kini, ICANN bersiap untuk membuka pusingan baharu pada tahun 2026, dengan jangkaan lebih 3,500 permohonan. Yuran permohonan juga telah meningkat kepada $227,000, dan jumlah pelaburan keseluruhan boleh mencecah $400,000 apabila mengambil kira kos perundangan, teknikal dan operasi l.  The New gTLD Applicant Guidebook telah diterbitkan oleh ICANN pada 30 Mei 2025 bagi pusingan seterusnya, dan ICANN kini sedang menerima ulasan awam terhadap kandungan panduan tersebut. 

 Rujukan 

Kategori:Domain peringkat tinggi